Aleksandrs Sirotins

Aleksandrs Sirotins (1883—?) bija Latvijas krievu amatnieks un sabiedriskais darbinieks, Tautas padomes loceklis. 

 Dzīvesgājums 
Dzimis 1883. gada 27. jūlijā RīgāRīgas Prefektūras pasu lietu kolekcija — Latvijas Valsts vēstures arhīvs, 2996. f., 17. apr., 19763. l  podniecības uzņēmuma  īpašnieka Borisa Sirotina (1849–1933) un viņa sievas Jevdokijas (1864–1922) ģimenēAleksandrs Sirotins. - Latvijas krievi, mācījās vidusskolā, strādāja par keramiķi.Latvijas Tautas padome (stenogrammas). Rīga, 1920.

A. Sirotins aktīvi piedalījās krievu  sabiedriskajā un politiskajā dzīvē. 1917. gadā viņš kļuva par Rīgas krievu pilsoņu Nacionāli demokrātiskās savienības locekli, no šīs organizācijas viņš tika iekļauts Rīgas pilsētas Nacionalitāšu demokrātiskas savienības sarakstā  Zemes padomes vēlēšanām. Taču Vācijas okupācijas dēļ vēlēšanas nenotika.

Kā Krievu nacionāldemokrātu partijas pārstāvis 1919. gada jūlijā kļuva par Tautas padomes locekli.LATVIJAS NACIONĀLO MINORITĀŠU SĀKOTNE, 1918–1922 Leo Dribins LZA Vēstis, 2019. gads 73. sējums 4. numurs

1932. gada 11. martā viņu ievēlēja par Krievu nacionālās apvienības Latvijā valdes priekšsēdētāju, šo amatu ieņēma līdz 1934. gada 27. martam. Turpmākajos gados bija Krievu nacionālās apvienības Latvijā (no 1939. gada – Rīgas  Krievu biedrības) valdes loceklis.

Aleksandrs Sirotins nebija precējies. 1944. gadā evakuējās uz Vāciju.Sirotins Aleksandrs. - diaspora.arhivi.lvAleksandrs Sirotins. - Latvijas krievi

 Atsauces 

 Ārējās saites 
 Aleksandrs Sirotins. - Latvijas krievi

Kategorija:1883. gadā dzimušie
Kategorija:Krievu nacionāldemokrātu partijas politiķi
Kategorija:Tautas padomes locekļi